महिलाओं को आत्मनिर्भर बनाने वन विभाग ने दिया सिलाई का प्रशिक्षण
सांवलमेंढा | वन विभाग ने सुदूर अंचलों में निवास करने वाली महिलाओं को आत्मनिर्भर बनाने सिलाई का प्रशिक्षण दिया। प्रशिक्षण के बाद एक-एक सिलाई मशीन भी दी। वन परिक्षेत्र अधिकारी अरुण कुमार ने बताया वनग्रामों में रहने वाली एक दर्जन से अधिक महिलाओं को वन विभाग ने शुभम महिला मंडल भैंसदेही के माध्यम से प्रशिक्षित किया। कार्यक्रम के समापन पर जिला पंचायत अध्यक्ष सूरज जावरकर, जनपद अध्यक्ष संजय मावसकर, श्रीराम भलावी, मंडल अध्यक्ष देवीदास खाड़े, कैलाश शिवहरे, गणेश जायसवाल, प्रदीप सिंह ठाकुर सहित अन्य अधिकारी मौजूद थे।
hin_Deva hin_Deva